wannaphong/clean_thaiwikipedia huggingface dataset:
# วงศ์กระดังงา
วงศ์กระดังงา หรือ Annonaceae หรือ custard apple family 
เป็นวงศ์ของพืชมีดอกที่มีทั้งไม้ยืนต้น ไม้พุ่ม และมีบางส่วนเป็นไม้เลื้อย  ประกอบด้วย 2300 - 2500 สปีชีส์และมีมากกว่า 130 สกุล 
จัดเป็นวงศ์ที่ใหญ่ที่สุดในอันดับ Magnoliales พืชในวงศ์นี้ 7 สกุล ได้แก่  Annona, Anonidium, Rollinia, Uvaria, Melodorum, Asimina, และ Stelechocarpus มีผลที่รับประทานได้
สกุลที่เป็นแม่แบบของวงศ์นี้คือ Annona ซึ่งพบมากในเขตร้อน พบในเขตอบอุ่นไม่กี่สปีชีส์  ประมาณ 900 สปีชีส์อยู่ในเขตร้อนของโลกใหม่ 450 สปีชีส์พบในเขตร้อนของแอฟริกา ที่เหลือพบในเขตอินโดมลายา  
thumb|200px|left|ทุเรียนเทศ (Annona muricata)
thumb|200px|left|ผลของ Asimina triloba

 สกุล 

Afroguatteria
Alphonsea
Ambavia
Anaxagorea
Ancana
Annickia
Annona
Anomianthus
Anonidium
Artabotrys 
Asimina
Asteranthe
Balonga
Bocagea
Bocageopsis
Boutiquea
Cananga 
Cardiopetalum
Cleistochlamys
Cleistopholis
Craibella
Cremastosperma
Cyathocalyx
Cyathostemma
Cymbopetalum
Dasoclema
Dasymaschalon
Deeringothamnus 
Dendrokingstonia
Dennettia
Desmopsis
Desmos
Diclinanona
Dielsiothamnus
Disepalum
Duckeanthus
Duguetia
Ellipeia
Ellipeiopsis
Enicosanthum
Ephedranthus
Exellia
Fissistigma
Fitzalania
Friesodielsia
Froesiodendron
Fusaea
Gilbertiella
Goniothalamus
Greenwayodendron
Guamia
Guatteria - 
Guatteriella
Guatteriopsis
Haplostichanthus
Heteropetalum
Hexalobus
Hornschuchia
Isolona
Letestudoxa
Lettowianthus

Malmea
Marsypopetalum
Meiocarpidium
Meiogyne
Melodorum
Mezzettia
Mezzettiopsis
Miliusa
Mischogyne
Mitrella
Mitrephora
Mkilua
Monanthotaxis
Monocarpia
Monocyclanthus
Monodora
Mosannona
Neostenanthera
Neo-uvaria
Onychopetalum
Ophrypetalum
Oreomitra
Orophea
Oxandra  
Pachypodanthium
Papualthia
Petalolophus
Phaeanthus
Phoenicanthus
Piptostigma
Platymitra
Polyalthia
Polyceratocarpus
Popowia
Porcelia
Pseudartabotrys
Pseudephedranthus
Pseudoxandra
Pseuduvaria
Pyramidanthe
Raimondia
Reedrollinsia
Richella
Rollinia 
Ruizodendron
Sageraea
Sanrafaelia
Sapranthus
Schefferomitra
Sphaerocoryne
Stelechocarpus 
Stenanona
Tetrameranthus
Toussaintia
Tridimeris
Trigynaea
Trivalvaria
Unonopsis
Uvaria
Uvariastrum
Uvariodendron
Uvariopsis
Woodiellantha
Xylopia
# ไอมี
ไอมี   เป็นเกิร์ลกรุปจากประเทศจีน ประกอบไปด้วยสมาชิกหญิงจำนวนห้าคน คือโมชีกา มีคัน นีกี ซาร่า และเฮลีย์ โดยสมาชิกสามคนแรกเป็นชาวจีน ส่วนคนที่สี่และห้าเป็นชาวไทยและเกาหลีใต้ตามลำดับ ส่วนชื่อ iME มาจาก I ย่อมาจาก"International", "Idol", "Idea" ส่วน Me ย่อมาจาก "ตนเอง" ไอมีมีผลงานเพลงภาษาจีนและภาษาไทย

ไอมีเปิดตัวครั้งแรกเมื่อวันที่ 30 มิถุนายน 2553 โดยโมชีกา มีคัน และนีกีเคยผ่านการประกวดขับร้องเพลงจีนแฮปปีเกิร์ล 2552 ส่วนนลินธาราเป็นอดีตผู้เข้าประกวดทรู อะคาเดมี่ แฟนเทเชียและอดีตสมาชิกวงจีทูจี และเฮลีย์ที่เป็นเด็กฝึกงานของเอสเอ็มเอนเตอร์เทนเมนต์นั้น ได้รับการคัดเลือกจากโดเรมีมิวสิกให้เข้าเป็นสมาชิกของวง และมีเพลงเดี่ยวทั้งภาษาจีนและไทยจำนวนหนึ่ง โดยเป็นเกิร์ลกรุปวงแรกของประเทศจีน

ในปี 2556 นลินธาราหนึ่งในสมาชิกวงไอมีได้ขอยุติสัญญากับทางต้นสังกัดในประเทศจีน โดยให้เหตุผลว่าไม่เป็นตัวของตัวเองและคิวงานไม่เป็นอย่างที่ตกลงไว้ก่อนหน้า สมาชิกในวงเองก็พร้อมใจจะยุบวง เธอกล่าวว่าอนาคตนั้นอาจมีการร่วมงานกันของอดีตสมาชิกในวง แต่มิใช่ในฐานะวงไอมีอีก นลินธารากล่าวในปี 2557 ว่า ทางต้นสังกัดยังไม่ประกาศยุบวงไอมีอย่างเป็นทางการและเธอก็หมดสัญญากับทางต้นสังกัดในจีนแล้ว

 สมาชิก 
 หลี่ ยฺเหวียนซี (10 กุมภาพันธ์ 2533) หรือ โมชีกา (Mocika) เป็นชาวมณฑลเสฉวน ประเทศจีน เป็นอดีตผู้เข้าประกวดขับร้องเพลงจีนแฮปปีเกิร์ล 2552
 หลิว เหม่ย์หัน (9 เมษายน 2534) หรือ มีคัน (Mikan) เป็นชาวเมืองเซินเจิ้น ประเทศจีน เป็นอดีตผู้เข้าประกวดขับร้องเพลงจีนแฮปปีเกิร์ล 2552
 อี้ อี้จื่อ  (9 เมษายน 2534) หรือ  นีกี (Niki)  เป็นชาวมณฑลเสฉวน ประเทศจีน เป็นอดีตผู้เข้าประกวดขับร้องเพลงจีนแฮปปีเกิร์ล 2552
 นลินธารา โฮเลอร์ (2 ธันวาคม 2529) หรือ น่าหลิน   หรือ ซาร่า (Sara) เป็นชาวจังหวัดเชียงใหม่ ประเทศไทย อดีตผู้เข้าประกวดทรู อะคาเดมี่ แฟนเทเชีย 2549 และอดีตสมาชิกวงจีทูจี
 ชิม ฮย็อน-คย็อง (10 พฤษภาคม 2531) หรือ เซฺวี่ยนจิง  หรือ เฮลีย์ (Haley) ชาวเกาหลีใต้ เด็กฝึกงานของเอสเอ็มเอนเตอร์เทนเมนต์

 ผลงานเพลง 
รายละเอียดอัลบั้มรายชื่อเพลงอัลบั้ม
 ชื่อ: iME
 ประเภท: Single
 สังกัด: DOREMI MUSIC Aiiya
 Aiiya (Thai Version)
 Always Like
 Always Like (Thai Version)
 The Limit Of Friendship
 Help Me!
# จอสัมผัส
จอสัมผัส เป็นคุณลักษณะหนึ่งคล้ายกับแท็บเล็ตคอมพิวเตอร์ โดยผู้ใช้สามารถสัมผัสบนจอของเครื่อง เพื่อที่จะสั่งการและทำงานต่าง ๆ ได้ เดิมทีจอสัมผัสสามารถรับคำสั่งจากผู้ใช้ได้ทีละหนึ่งจุดคำสั่งแต่ต่อมามีการพัฒนาระบบจอสัมผัสให้สามารถรับคำสั่งแบบลากถูได้ซึ่งคล้ายกับการคลิกเมาส์ค้างไว้แล้วลากวาง และยังสามารถรับคำสั่งหรือการกดบนหน้าจอจากผู้ใช้ได้หลายจุดพร้อมกัน เรียกอีกอย่างหนึ่งว่ามัลติทัช

คอมพิวเตอร์ตั้งโต๊ะที่มีหน้าจอสัมผัสเครื่องแรกของโลกที่ออกวางจำหน่ายคือ HP-150 วางขายในปี พ.ศ. 2526 และอุปกรณ์พกพาจอสัมผัสเครื่องแรกของโลกที่ออกวางจำหน่ายคือ ไอบีเอ็ม ไซมอน ซึ่งวางขายในปี พ.ศ. 2537 

ในปัจจุบันมีผู้ผลิตมากมายที่ใช้ระบบนี้ เช่น แอปเปิล, เอชทีซี, แอลจี, โมโตโรล่าโมบิลิตี, โนเกีย, ซัมซุง, โซนี่ เป็นต้น
# ทัชวิซ
ทัชวิซ (หรือ ซัมซุง ทัชวิซ) เป็นส่วนติดต่อประสานกับผู้ใช้ สร้างและพัฒนาโดยบริษัทซัมซุง อิเล็คทรอนิกส์ มีคุณสมบัติเป็นส่วนติดต่อประสานกับผู้ใช้ในระบบสัมผัส ทัชวิซนั้นใช้งานได้เฉพาะบนอุปกรณ์ซัมซุง บางครั้งทัชวิซมักจะถูกเข้าใจผิดว่าเป็นอีกหนึ่งระบบปฏิบัติการ ทัชวิซสามารถพบเห็นได้ในสมาร์ตโฟน ฟีเจอร์โฟนและแท็บเล็ตจากซัมซุง และไม่สามารถขอรับใบอนุญาตจากภายนอกได้ ทัชวิซเวอร์ชันแอนดรอยด์ยังมาพร้อมกับ Galaxy Apps ซึ่งเป็นร้านค้าแอปพลิเคชันที่ซัมซุงทำเองด้วย

ทัชวิซเวอร์ชันล่าสุดคือ ทัชวิซ 6.0 ซึ่งอยู่บนซัมซุง กาแลกซี่ เจ1 มินิ พราม และทัชวิซ เนเจอร์ ยูเอ็กซ์ 5.0 อยู่บนซัมซุง กาแลคซี่ เจ3 (2016) ซึ่งมีคุณสมบัติต่าง ๆ บนส่วนติดต่อประสานกับผู้ใช้ที่ละเอียดยิ่งขึ้นเมื่อเทียบกับเวอร์ชันก่อนหน้าที่พบบนโทรศัพท์รุ่นเก่าของซัมซุงก่อนที่กาแลกซี่ เอส 5 จะวางจำหน่าย แถบสถานะขณะที่อยู่ในหน้าจอหลักนั้นได้โปร่งใสเริ่มมีมาในทัชวิซ เนเจอร์ ยูเอ็กซ์ 2.0 และทัชวิซ เนเจอร์ ยูเอ็กซ์ 2.5 และในทัชวิซ 4.0 บนกาแล็กซี่ เอส 2และกาแล็กซี่ โน้ต (ภายหลังอัปเกรดเป็นเนเจอร์ ยูเอ็กซ์ทั้งคู่) ได้เพิ่มคุณสมบัติบางอย่างเข้ามา เช่น การแพนและการเอียงWhat are the features that TouchWiz has that stock Android does not have? ซึ่งต้องใช้เซนเซอร์แอคเซเลอโรมิเตอร์ (วัดความเร่งการเคลื่อนไหวของวัตถุ) และไจโรสโคปในการตรวจจับ

ทัชวิซได้ถูกใช้โดยระบบปฏิบัติการที่เป็นกรรมสิทธิ์ของซัมซุง คือ บาด้าและเร็กซ์ รวมทั้งโทรศัพท์มือถือที่ใช้ระบบปฏิบัติการแอนดรอย์ อีกทั้งยังพบเจอทัชวิซได้ในระบบปฏิบัติการไทเซ็น 

ทัชวิซเป็นปัญหาหลักในคดีระหว่างบริษัทแอปเปิลกับบริษัทซัมซุงอิเล็คทรอนิกส์ จำกัด

เวอร์ชัน

ทัชวิซ 3.0
นี่เป็นทัชวิซเวอร์ชันดั้งเดิม ถูกปล่อยออกมาในปี ค.ศ. 2010 สำหรับแอนดรอยด์โฟรโย (2.1-2.2) เวอร์ชันนี้ใช้ครั้งแรกในซัมซุง กาแลคซีเอส ส่วนเวอร์ชันลดคุณสมบัติของทัชวิซ 3.0 ได้ใช้ในซัมซุง กาแล็กซี โปรเคลม

ทัชวิซ 4.0
เวอร์ชันที่สองของทัชวิซได้ปล่อยเมื่อปี ค.ศ. 2011 สนับสนุนแอนดรอยด์ จิงเจอร์เบรดและแอนดรอยด์ ฮันนีย์คัมบ์ (2.3-3.2.6) กาแล็คซี่ เอส 2 ได้เป็นอุปกรณ์รุ่นแรกที่มาพร้อมกับทัชวิซ 4.0 เวอร์ชันนี้ได้มีความเร่งฮาร์ดแวร์ที่ดีขึ้นกว่าเวอร์ชัน 3.0 นอกจากนี้ยังมีตัวเลือกหน้าจอสัมผัสที่เกี่ยวข้องกับท่าทางสัมผัสแบบมัลติทัชโดยใช้เซนเซอร์แอคเซเลอโรมิเตอร์ของโทรศัพท์ อย่างเช่นคุณสมบัติที่ให้ผู้ใช้งานวางนิ้วสองนิ้วไว้บนหน้าจอแล้วเอียงอุปกรณ์ไปข้างหน้าและหลังจากผู้ใช้เพื่อขยายเข้าและออกตามลำดับ ส่วน "การแพน" บนทัชวิซ 4.0 ช่วยให้ผู้ใช้เลื่อนหน้าจอหลักได้โดยเคลื่อนย้ายอุปกรณ์จากข้างหนึ่งไปยังอีกข้างหนึ่ง
# วีรยุทธ รสโอชา
วีรยุทธ รสโอชา (12 มิถุนายน พ.ศ. 2506 – 1 สิงหาคม พ.ศ. 2565) เป็นอดีตนักแสดงชาวไทย

ประวัติ 
วีรยุทธ เกิดเมื่อวันที่ 12 มิถุนายน พ.ศ. 2506 อาชีพดั้งเดิมคือ "ขายของ" เป็นบุตรของนายเจือ รสโอชา มีพี่สาวชื่อ นางสมปอง รสโอชา 

วีรยุทธได้สมัครเป็นนักเรียนการแสดงรุ่นเดียวกับ บิณฑ์ บันลือฤทธิ์,เอกพันธ์ บันลือฤทธิ์, พร้อมพงษ์ นพฤทธิ์, ธงไชย แมคอินไตย์ ที่บริษัท ซีเอสพี โปรดั๊กชั่น จำกัด ของสรพงษ์ ชาตรี และมีประสบการณ์เล่นโฆษณา, เดินแบบ ก่อนเข้าสู่วงการภาพยนตร์ และละครโทรทัศน์

ชีวิตส่วนตัว
วีรยุทธเคยสมรสกับ อำภา ภูษิต นักแสดงหญิง โดยที่ไม่มีลูกด้วยกัน และสุดท้ายทั้งคู่ได้หย่าร้างกันไปในภายหลัง

หลังจากวีรยุทธออกจากวงการบันเทิงไป เขาได้แต่งงานกับคนนอกวงการและมีลูกด้วยกัน 3 คน และหันไปทำธุรกิจเครื่องปั้นดินเผาส่วนตัวที่จังหวัดอ่างทอง รวมทั้งเล่นการเมืองท้องถิ่น เคยเป็นสมาชิกสภาจังหวัดสี่สมัย

 ผลงาน 
 ภาพยนตร์ 
 2527 วันนั้นคงมาถึง – ยิ่งยศ
 2527 100 เสน่หา
 2528 กามเทพพิศวาส
 2528 กองพันทหารใหม่ - พลชาติ รักมิตร
 2528 ทรายสะท้อนแสง - ทองเพียร
 2528 ตะกวดกับคบผุ
 2528 ไกลปืนเที่ยง
 2529 ตามฆ่า - วีรยุทธ
 2529 มือปืนผีสิง - จอม
 2529 กำนันแหนบทอง
 2529 ชมพู่แก้มแหม่ม
 2529 ร้อยป่า - ตำรวจ
 2529 ล่าด่วนนรก - สุชัย
 2530 ทำไมต้องฆ่า?
 2530 สะใภ้เถื่อน
 2531 อินทรีภูเขา
 2531 ไอ้ด่างเกยชัย - ต๊อด
 2531 ทองเถื่อน
 2531 วิมานเสน่หา
 2531 ผัวใครก็ช่าง
 2537 ดาวพระศุกร์ - อรรถ

 ละคร 
ผลงานละครออกอากาศทางช่อง 3, ช่อง 7, ช่อง 5 และ ช่อง 9
 2529 ทองพูน โคกโพ ราษฎรเต็มขั้น
 2530 น้ำผึ้งซาตาน
 2530 แม่ครัวคนใหม่
 2530 รักสุดหัวใจ 
 2530 อย่าลืมฉัน
 2530 คนละขอบฟ้า
 2531 อีสา
 2531 แผลเก่า
 2531 ปูนปิดทอง
 2531 ปราสาทมืด
 2531 เมียจอมซ่า ภรรยาจอมปลอม
 2532 เจ้าสาวครึ่งคืน
 2532 อยู่เพื่อรัก
 2533 ปริศนาของเวตาล
 2532 ลูกทาส
 2532 เมียแต่ง
 2533 กฎแห่งกรรม ตอน ดงบาป
 2533 ตะกายดาว ตอน ดาวแม่เปลี้ย
 2533 หงส์ทอง
 2533 เหตุเกิดที่ สน. 
 2533 ตะกายดาว ตอน ลาดาว
 2533 หัวใจกุ๊กกิ๊ก
 2534 เชลยศักดิ์
 2534 ละอองดาว
 2534 ลิขิตพิศวาส
 2535 ภาพอาถรรพ์
 2535 อสูรเริงไฟ 
 2535 นางทิพย์
 2535 ละครสั้นชุดปากกาทอง เรื่อง สมร
 2536 ละครสั้นชุดปากกาทอง เรื่อง ลมต้นฤดูฝน 
 2537 ดาวพระศุกร์
 2537 กระสือ
 2537 ผ้าทอง
 2537 ละครสั้นชุดปากกาทอง เพชฌฆาตสาว
 2538 เมื่อหมอกสลาย
 2538 ด้วยดวงจิตริษยา
 2538 หน้ากากเกียรติยศ
 2538 ความรักของคุณฉุย 2
 2538 ดอกโศก
 2539 ญาติกา
 2539 ทาสวังหลัง
 2539 เบญจรงค์ห้าสี
 2539 สามอนงค์
 2540 ทายาทป๋องแป๋ง
 2540 ละครสั้นชุดปากกาทอง เรื่อง กระหังพยาบาท
 2540 ซุ้มสะบันงา
 2540 นางละคร
 2540 ไอ้แก่น
 2540 จำเลยรัก
 2541 อีสา-รวีช่วงโชติ
 2541 บ่วงหงส์
 2541 ความรักกับเงินตรา
 2541 มุกมังกร
 2542 รักเต็มร้อย
 2542 สาวน้อยร้อยมายา
 2542 ลูกหว้า
 2544 ปิ่นไพร
 2545 สาวน้อย
 2545 บอดี้การ์ดสาว
# หวงตี้
หวงตี้ หรือ จักรพรรดิเหลือง  เป็นหนึ่งในกษัตริย์ตามตำนานจีนและวีรบุรุษทางวัฒนธรรมHelmer Aslaksen, "The Mathematics of the Chinese Calendar," section "Which Year is it in the Chinese Calendar?" (retrieved on 2011-11-18) เป็นหนึ่งในซานหวงอู่ตี้Zhao, Chunqing 赵春青; Qin, Wensheng 秦文生 (2002), "Yuanshi shehui: Dongfang de shuguang 原始社会：东方的曙光 [Primitive society: first light on the east]", Zhonghua wenming chuanzhen 中華文明傳真 [Portrait of Chinese civilization] (in Chinese), 1 of Liu Wei 刘炜, Shanghai: Shanghai cishu chubanshe 上海辞书出版社, ISBN 962-07-5314-3. ตำนานระบุว่า จักรพรรดิเหลืองครองราชย์ตั้งแต่ 2697 – 2597"Yellow Emperor," in The Columbia Encyclopedia, Sixth Edition (2008). Encyclopedia.com, retrieved on November 8, 2011. หรือ 2696 – 2598 ปีก่อนคริสตกาลHerbert Allen Giles (1845–1935), A Chinese Biographical Dictionary (London: B. Quaritch, 1898), p. 338; cited in . ลัทธิของพระองค์โดดเด่นอย่างมากในยุคฮั่นกล่าวกันว่าพระองค์เป็นผู้ให้กำเนิดรัฐรวมศูนย์อำนาจ ผู้ปกครองจักรวาล และองค์อุปถัมภ์ศิลปะลับ พระองค์ได้รับการยกย่องว่าทรงประดิษฐ์สิ่งประดิษฐ์และนวัตกรรมจำนวนมาก และปัจจุบันได้รับการยกย่องว่าเป็นผู้ริเริ่มอารยธรรมจีน และกล่าวกันว่าเป็นผู้บรรพบุรุษของชาวจีนหัวเซี่ย

 การขึ้นเป็นกษัตริย์ 
ก่อนที่หวงตี้จะขึ้นเป็นกษัตริย์นั้น มีชุมชนมากมายอาศัยอยู่บริเวณทั้งสองฝั่งของแม่น้ำฮวงโห ที่ต่อสู้กันและกัน หวงตี้สามารถรบชนะและผนวกชุมชนเหล่านี้ไว้ได้ หลังพิชิตสงครามแล้วหวงตี้จึงขึ้นเป็นกษัตริย์ หวงตี้ได้ประดิษฐ์เกวียนปฏิทิน และเรือขึ้นมา ชังเจี๋ยขุนนางของหวงตี้ได้ประดิษฐ์ตัวอักษรขึ้นมาใช้ และพระมเหสีของหวงตี้ (เหลยจู่) เป็นผู้สอนให้ราษฎรทำเครื่องนุ่งห่ม และเลี้ยงไหม

ดูเพิ่ม
ลัทธิเต๋า
รายพระนามจักรพรรดิจีน
# สีสุวัตถิ์ ยุตติวงศ์
นักองค์มจะ(เทียบได้กับหม่อมเจ้า) สีสุวัตถิ์ ยุตติวงศ์ เป็นเชื้อพระวงศ์ของราชวงศ์กัมพูชา ประสูติเมื่อ พ.ศ. 2456 ทรงสำเร็จการศึกษาระดับปริญญาเอกจากประเทศฝรั่งเศส และมีพระชายาเป็นชาวฝรั่งเศส
 
ในการเลือกตั้งครั้งแรกของกัมพูชาในสมัยที่เป็นอาณานิคมซึ่งเป็นการเลือกตั้งสมาชิกสภาร่างรัฐธรรมนูญ พระองค์ได้จัดตั้งกรมประชาธิปไตยหรือพรรคประชาธิปไตยเข้าร่วมในการเลือกตั้ง นโยบายของพรรคเป็นประชาธิปไตยที่เน้นไปทางสังคมนิยมและต้องการเจรจาเกี่ยวกับเอกราชของกัมพูชาให้เร็วที่สุด พรรคของพระองค์ได้รับการสนับสนุนจากเจ้าหน้าที่ข้าราชการชั้นผู้น้อย คณะสงฆ์หัวสมัยใหม่ ศิษย์เก่าและนักเรียนปัจจุบันของลีเซสีสุวัตถิ์ และได้รับการสนับสนุนทางการเงินจากสมเด็จกรมพระสีสุวัตถิ์มุนีเรศ 

ผลการเลือกตั้งปรากฏว่าพรรคประชาธิปไตยชนะการเลือกตั้ง ทำให้เกิดรอยร้าวในหมู่ชนชั้นนำของกัมพูชา นักองค์มจะสีสุวัตถิ์ ยุตติวงศ์ขึ้นมาเป็นนายกรัฐมนตรีเอง และทำให้สมเด็จกรมพระสีสุวัตถิ์ มุนีเรศหมดบทบาททางการเมือง พรรคของพระองค์ได้ร่างรัฐธรรมนูญให้สมัชชาแห่งชาติมีบทบาทค่อนข้างมาก และพระองค์พยายามเจรจาเรื่องเอกราชกับฝรั่งเศสอย่างรวดเร็ว แต่ไม่สำเร็จเพราะฝรั่งเศสไม่ยอมเจรจาด้วย อย่างไรก็ตาม พระองค์สิ้นพระชนม์ด้วยวัณโรคเมื่อ พ.ศ. 2490 ด้วยพระชนม์เพียง 45 ชันษา โดยมีข่าวลือว่าฝรั่งเศสอยู่เบื้องหลังการสิ้นพระชนม์ของพระองค์
# เกาะเตอร์นาเต
เตอร์นาเต  เป็นเกาะในหมู่เกาะโมลุกกะ ทางตะวันออกของประเทศอินโดนีเซีย ตั้งอยู่นอกฝั่งตะวันตกของเกาะที่ใหญ่กว่า คือ เกาะฮัลมาเฮรา เช่นเดียวกันเกาะบริเวณใกล้เคียง เกาะมีภูเขาไฟรูปกรวย เกาะแห่งนี้เคยเป็นเกาะที่ผลิตกานพลูแห่งเดียวของโลก ทำให้สุลต่านกลายเป็นคนที่ร่ำรวยที่สุดและมีอิทธิพลมากที่สุดในอินโดนีเซีย 

ในคริสต์ศตวรรษที่ 16 กลายเป็นรัฐสุลต่าน ชาวโปรตุเกสเข้ามาตั้งถิ่นฐานใน ค.ศ. 1529 เป็นพันธมิตรกับฮอลันดาใน ค.ศ. 1607 ก่อนตกอยู่ใต้อิทธิพลของฮอลันดาอย่างสมบูรณ์ ค.ศ. 1683 ในช่วงสงครามโลกครั้งที่สอง ญี่ปุ่นได้เข้ายึดครอง

เตอร์นาเต
หมวดหมู่:หมู่เกาะโมลุกกะ
# พัตมอส
พัตมอส (กรีก, Πάτμος;) เป็นเกาะเล็ก ๆ ของประเทศกรีซ ในทะเลอีเจียน หนึ่งในเกาะทางเหนือสุดของหมู่เกาะโดเดคะนีส มีประชากร 2,998 คน และมีพื้นที่  34.05 ตร.กม.
# สโมลยัน
สโมลยัน  เป็นเมืองเล็ก ๆ ทางตอนใต้ของประเทศบัลแกเรีย ใกล้เส้นเขตแดนประเทศกรีซ  เป็นเมืองพักตากอากาศสำหรับการเล่นสกี เป็นเมืองปกครองและศูนย์กลางอุตสาหกรรมของจังหวัดสโมลยัน จากข้อมูลเดือนกุมภาพันธ์ ค.ศ. 2011 มีประชากร 30,283 คน
# ซัลโต (ประเทศอุรุกวัย)
ซัลโต  เป็นเมืองหลักของจังหวัดซัลโต อยู่ทางตะวันตกเฉียงเหนือของประเทศอุรุกวัย เป็นเมืองท่าตรงจุดเริ่มต้นเส้นเดินเรือบนฝั่งตะวันออกของแม่น้ำอุรุกวัย ตรงข้ามกับเมืองกองกอร์เดียของประเทศอาร์เจนตินา เมืองมีประชากร 104,028 คน (ค.ศ. 2011) เป็นเมืองที่มีประชากรมากเป็นอันดับ 2 ของอุรุกวัย
# ปุนตาเดลเอสเต
ปุนตาเดลเอสเต  เป็นเมืองและสถานที่พักตากอากาศบริเวณชายฝั่งของมหาสมุทรแอตแลนติก ในจังหวัดมัลโดนาโด ทางตะวันออกเฉียงใต้ของประเทศอุรุกวัย ตั้งอยู่ทางตะวันออกของกรุงมอนเตวิเดโอราว 140 กม. ถึงแม้ว่าเมืองจะมีประชากรตลอดทั้งปีประมาณ 9,280 คน แต่ในฤดูร้อนเป็นสถานที่ที่ได้รับความนิยมของนักท่องเที่ยว ทำให้มีจำนวนคนมากมายหลั่งไหลมาที่นี่
# แม่น้ำอุรุกวัย
แม่น้ำอุรุกวัย (,) เป็นแม่น้ำในทวีปอเมริกาใต้ อยู่ทางตะวันออกเฉียงใต้ของทวีป ไหลไปทางตะวันทิศเหนือลงใต้ เป็นชายแดนให้กับประเทศบราซิล อาร์เจนตินา และอุรุกวัย แม่น้ำไหลผ่านเข้าไปในรัฐซังตากาตารีนาซึ่งอยู่ทางตอนใต้ของประเทศบราซิล เป็นเส้นแบ่งเขตส่วนหนึ่งระหว่างรัฐซังตากาตารีนากับรัฐฮิวกรังจีดูซูวแล้วไหลไปทางตะวันตกเฉียงใต้ เป็นเส้นเขตแดนระหว่างประเทศบราซิลกับประเทศอาร์เจนตินา และระหว่างประเทศอุรุกวัยกับประเทศอาร์เจนตินา ลงสู่แม่น้ำลาปลาตา

แม่น้ำมีความยาวราว 1,600 กม. แม่น้ำมีพื้นที่รองรับน้ำ 365,000 ตร.กม.
# โปรตอน เพรเว่
โปรตอน เพรเว่ (Proton Prevé: Pro-ton Pray-vay) เป็นรถยนต์ พัฒนาขึ้นโดยโปรตอน ผู้ผลิตรถยนต์จากมาเลเซีย โดยแทนที่โปรตอนรุ่นGen-2 เป็นรถโปรตอนรุ่นแรกที่มีการติดตั้งเครื่องยนต์เทอร์โบชาร์จ เริ่มผลิตในปี พ.ศ. 2554 และเริ่มจำหน่ายในปี พ.ศ. 2555

 ภาพรวม 
thumbnail|left
โปรตอน เพรเว่ เปิดตัวในประเทศไทยเมื่อวันที่ 30 พฤศจิกายน พ.ศ. 2555  โดยไทยเป็นประเทศที่ 3 ต่อจากมาเลเซียและออสเตรเลียที่รถรุ่นนี้เปิดตัว โปรตอน เพรเว่ มีจำหน่าย 3 รุ่นคือ Standard, Executive และ Premium 

โปรตอน เพรเว่ ได้รับรางวัลด้านความปลอดภัยเต็มรูปแบบคะแนน 5 ดาวในเซียนโครงการประเมินรถใหม่ (ANCAP) ของออสเตรเลียและนิวซีแลนด์  โปรตอน เพรเว่ เป็นอุปกรณ์ที่มีสูงสุดไม่เกิน 6 ถุงลมนิรภัย, ระบบเบรก ABS และ EBD, ระบบเสริมแรงเบรก BA และ ระบบป้องกันการลื่นไถล TCL, และการควบคุมเสถียรภาพแบบอิเล็กทรอนิกส์ (ESC) 

 รางวัล (Award) 

 ที่ดีที่สุดรถครอบครัวท้องถิ่น - Asian Auto Allianz Auto Industry Awards 2012http://autoworld.com.my/news/2012/07/13/asian-auto-allianz-auto-industry-awards-2012/
 คุ้มค่าเงินสำหรับรถยนต์แห่งปี (1.3 ลิตรและสูงกว่า ลิตร) - Frost & Sullivan 2013 รางวัลการปฏิบัติที่ดีที่สุด
 รูปแบบการดูใหม่ประจำปี - Frost & Sullivan 2013 รางวัลการปฏิบัติที่ดีที่สุด
 ดีที่สุดสำหรับผู้ใหญ่ครอบครองป้องกัน (AOP), Medium รถครอบครัวหมวดหมู่ - รางวัลอาเซียน ncap กรังปรีซ์2014https://www.carsifu.my/news/proton_preve_wins_in_asean_ncap_grand_prix_awards
 คุ้มค่าเงินสำหรับรถยนต์แห่งปี (1.3 ลิตรและสูงกว่า ลิตร) - Frost & Sullivan 2014 รางวัลการปฏิบัติที่ดีที่สุด
 รถยนต์5ดาวราคาถูกในประเทศไทย - รางวัลอาเซียน ncap กรังปรีซ์2016http://www.thesundaily.my/node/411987

 อ้าง อิง (References)
# อาสนวิหารแปร์ปีญ็อง
อาสนวิหารแปร์ปีญ็อง  หรือมีชื่อเต็มว่า อาสนวิหารนักบุญยอห์นผู้ให้บัพติศมาแห่งแปร์ปีญ็อง  เป็นอาสนวิหารโรมันคาทอลิก เป็นที่ตั้งอาสนะของมุขนายกประจำมุขมณฑลแปร์ปีญ็อง-แอลน์ ตั้งอยู่ในเขตเมืองแปร์ปีญ็อง จังหวัดปีเรเน-ออรีย็องตาล แคว้นอ็อกซีตานี ประเทศฝรั่งเศส สร้างขึ้นเพื่ออุทิศให้นักบุญยอห์นผู้ให้บัพติศมา ได้รับการยกฐานะขึ้นเป็นอาสนวิหารจากการย้ายอาสนะของมุขนายกจากมุขมณฑลแอลน์ (เดิมอาสนะตั้งอยู่ที่อาสนวิหารแอลน์) มารวมอยู่ที่มุขมณฑลแปร์ปีญ็องเมื่อปี ค.ศ. 1602 ตามพระบัญชาของสมเด็จพระสันตะปาปาเคลเมนต์ที่ 8

อาสนวิหารแปร์ปีญ็องได้ขึ้นทะเบียนเป็นอนุสรณ์สถานทางประวัติศาสตร์เมื่อปี ค.ศ. 1906http://www.culture.gouv.fr/public/mistral/merimee_fr?ACTION=CHERCHER&FIELD_1=REF&VALUE_1=PA00104067 กระทรวงวัฒนธรรมแห่งสาธารณรัฐฝรั่งเศส

 สถาปัตยกรรม 
ลักษณะสถาปัตยกรรมของอาสนวิหารในปัจจุบันเป็นแบบสถาปัตยกรรมกอทิกแบบเมรีดียอนาล  โดยมีบริเวณกลางโบสถ์ยาว  กว้าง  และสูงถึง  โดยประกอบด้วยจุดตัดทั้งสิ้น 7 ช่วง นำสายตาไปสู่แขนกางเขนและมุขโค้งที่มีขนาดกว้าง

หน้าบันประตูทางเข้าหลักซึ่งมีลักษณะเหมือนยังไม่เสร็จสมบูรณ์ ต่อมาภายหลังจากการบูรณะซ่อมแซมสมัยคริสต์ศตวรรษที่ 19 และ 20 ได้มีการสร้างหน้าต่างแบบกอทิกแทนกรอบสี่เหลี่ยมเดิมที่เคยเห็นในโปสต์การ์ดในสมัยก่อน ส่วนซุ้มประตูทางเข้าและหอนาฬิกาที่เห็นในปัจจุบันสร้างในคริสต์ศตวรรษที่ 18

เครื่องเรือนและเครื่องตกแต่งภายในอาสนวิหารมีความวิจิตรอยู่มาก โดยเฉพาะอย่างยิ่งพระแท่นบูชาเอก (เป็นงานสมัยคริสต์ศตวรรษที่ 16–19 พร้อมประวัติศาสตร์อันยาวนาน) ออแกน (สร้างราวปี ค.ศ. 1504 พร้อมงานลงสีและตกแต่งด้วย) งานกระจกสีแบบกอทิกฟื้นฟู (งานสมัยกลางคริสต์ศตวรรษที่ 19) และที่สำคัญคือ พระเยซูตรึงไม้กางเขน (งานไม้แกะสลักสมัยคริสต์ศตวรรษที่ 14) ซึ่งตั้งอยู่ในชาเปลที่ใช้ชื่อเดียวกัน

 กัมโป ซานโต 
บริเวณทิศใต้ของอาสนวิหารเป็นที่ตั้งของ "กัมโปซานโต" (Le Campo Santo) หรืออีกชื่อหนึ่งว่า "วิหารคดนักบุญยอห์น" เป็นบริเวณวิหารคดสำหรับใช้ในงานศพ ซึ่งจัดเป็นเพียงสถานที่แห่งเดียวที่ยังคงสภาพอยู่ในประเทศฝรั่งเศส ณ ปัจจุบัน ประวัติการก่อสร้างสามารถนับย้อนได้ถึงต้นคริสต์ศตวรรษที่ 14 

หลังจากการปฏิวัติฝรั่งเศส มีการก่อสร้างต่อเติมบริเวณวิหารคดแห่งนี้จนกระทั่งเสียหาย จนกระทั่งปี ค.ศ. 1984 คณะกรรมการบริหารจังหวัดปีเรเน-ออรีย็องตาล ได้มีมติให้ทำลายสิ่งก่อสร้างเพิ่มเติมที่ไม่ใช้ของเดิมออกไป การบูรณะได้เสร็จสิ้นเมื่อปี ค.ศ. 1991    

ในปัจจุบัน ยังสามารถพบช่องฝังศพบริเวณกำแพงของวิหารคดฝั่งทิศเหนือ และทิศใต้ นอกจากนั้น ยังพบอีก 5 ช่องบริเวณทิศตะวันตกซึ่งสามารถซ่อมแซมกลับขึ้นมาได้ภายหลังการบูรณะ นอกจากนี้ยังพบงานประติมากรรมปูนปั้นนูนต่ำเพื่อประดับช่องฝังศพด้วย 

หอสวดศพตั้งอยู่บริเวณทิศใต้ บริเวณระเบียงทางเดิน และส่วนประกอบต่าง ๆ (เสาและหัวเสา) ที่ล้อมรอบวิหารคดได้หายไปราวคริสต์ศตวรรษที่ 19 ซึ่งไปพบในภายหลังอยู่ที่คอนแวนต์  ในแปร์ปีญ็องเพื่อใช้เป็นที่พักของชั่วคราวในระหว่างการซ่อมแซมครั้งใหญ่ 

 ระเบียงภาพ
# วงศ์กระท้อน
วงศ์กระท้อน (Meliaceae หรือ Mahogany family) เป็นวงศ์ของพืชมีดอกที่ส่นใหญ่เป็นไม้ยืนต้นหรือไม้พุ่ม มีส่วนน้อยที่เป็นไม้ล้มลุก หรือเป็นพืชป่าชายเลน อยู่ในอันดับ Sapindales ลักษณะการเรียงของใบเป็นแบบเรียงสลับ (alternate) เส้นใบเป็นแบบขนนก ไม่มีหูใบ ดอกเป็นดอกช่อแบบ panicles, cymes, spikes, หรือ clusters สปีชีส์ส่วนใหญ่ไม่ผลัดใบ วงศ์นี้ประกอบด้วย 50 สกุลและ 550 สปีชีส์ มีการกระจายตัวอย่างกว้างขวางในเขตร้อนตั้งแต่จีนจนถึงออสเตรเลีย
 
thumb|ผลของ Chisocheton paniculatus ใน Pakke Tiger Reserve

 สกุล 
right|thumb|Chinese Rice Flower (Aglaia odorata)
Aglaia
Anthocarapa
Aphanamixis
Astrotrichilia
Azadirachta
Cabralea
Calodecarya
Capuronianthus
Carapa
Cedrela
Cedrelopsis
Chisocheton
Chukrasia
Cipadessa
Dysoxylum
EkebergiaEntandrophragma
Guarea
Heckeldora
Humbertioturraea
Khaya
Lansium
Lepidotrichilia
Lovoa
Malleastrum
Melia
Munronia
Naregamia
Neobeguea
Owenia
Pseudobersama
PseudocarapaPseudocedrela
Pterorhachis
Reinwardtiodendron
Ruagea
Sandoricum
Schmardaea
Soymida
Sphaerosacme
Swietenia
Synoum
Toona
Trichilia
Turraea
Turraeanthus
Vavaea
WalsuraXylocarpus
# สังคายนาวาติกันครั้งที่สอง
สังคายนาวาติกันครั้งที่สอง  เป็นสภาสังคายนาสากลครั้งที่ 21 ที่คริสตจักรโรมันคาทอลิกจัดขึ้น โดยมีจุดประสงค์เพื่อปรับตัวศาสนจักรให้เข้ากับโลกสมัยใหม่ สังคายนาครั้งนี้สันตะสำนักดำเนินการจัดขึ้นที่มหาวิหารนักบุญเปโตรในนครรัฐวาติกัน ตามรับสั่งของสมเด็จพระสันตะปาปายอห์นที่ 23 เมื่อวันที่ 11 ตุลาคม ค.ศ. 1962 มาสิ้นสุดในวันที่ 8 ธันวาคม ค.ศ. 1965 ในสมณสมัยสมเด็จพระสันตะปาปาปอลที่ 6

ในบรรดาผู้เข้าร่วมการสังคายนา มีปิตาจารย์ในสภาสังคายนาถึง 4 องค์ที่ต่อมาได้รับเลือกเป็นพระสันตะปาปา ได้แก่ พระคาร์ดินัลโจวันนี บัตติสตา มอนตีนี (ต่อมาคือสมเด็จพระสันตะปาปาปอลที่ 6) มุขนายกอัลบีโน ลูชีอานี (ต่อมาคือสมเด็จพระสันตะปาปายอห์น ปอลที่ 1) มุขนายกคารอล วอยตีวา (ต่อมาคือสมเด็จพระสันตะปาปายอห์น ปอลที่ 2) และบาทหลวงโยเซฟ รัทซิงเงอร์ (ต่อมาคือสมเด็จพระสันตะปาปาเบเนดิกต์ที่ 16)Father Georg Ratzinger: Pope Benedict XVI: A Profile: an EWTN documentary - Doug Keck, Executive Producer

ในปัจจุบันนี้ หลายคริสตจักรที่ไม่ได้ร่วมสามัคคีธรรมกับคริสตจักรโรมันคาทอลิกยังคงตั้งข้อสงสัยต่อการจัดสังคายนาครั้งนี้ว่าเป็นสิ่งเหมาะสมหรือไม่ โดยเฉพาะชาวคาทอลิกฝ่ายประเพณีนิยมที่ถือว่าผลของการปฏิรูปศาสนจักรให้ทันสมัยนแบบนี้นำไปสู่ผลเสียหลายประการ และยังละเลยธรรมเนียมประเพณีของศาสนจักรคาทอลิกที่ยึดถือกันมาตั้งแต่ก่อนปี ค.ศ. 1962http://www.traditioninaction.org/Questions/F042_Vatican2.html
# โกวิท ตั้งตรงจิตร
โกวิท ตั้งตรงจิตร เป็นนักเขียนสารคดีดีเด่นแห่งชาติ และเป็นนักตอบปัญหาในสถานีโทรทัศน์ช่อง 4 บางขุนพรหม ร่วมสมัยเดียวกับ ม.จ. สุภัทรดิศ ดิศกุล และสมัคร สุนทรเวช และเป็นนักเขียนผลงานการเขียนของ โกวิท ตั้งตรงจิตร หนังสือเป็นอาชีพ รวมถึงมีงานเขียนอ่านออกอากาศทางวิทยุกระจายเสียงของกรมโฆษณาการ ในสมัยรัฐบาล จอมพล ป. พิบูลสงคราม

 ผลงานพิเศษ 

 ผลงานหนังสือ 
 เที่ยวเมืองจีน
 สุดขอบฟ้าปารีส
 เยือนถิ่นอินเดีย
 กลศึกสงครามในสามก๊ก
 แผ่นดินนี้ศรีลังกา
 ..ฯลฯ
 อ้างอิง
# วงศ์กระโถนฤๅษี
วงศ์กระโถนฤๅษี (Rafflesiaceae) เป็นวงศ์ของพืชเบียนที่พบในเอเชียตะวันออกและเอเชียตะวันออกเฉียงใต้ รวมทั้ง Rafflesia arnoldii ซึ่งเป็นพืชที่มีดอกที่ใหญ่ที่สุดในโลก พืชกลุ่มนี้เป็นปรสิตภายในของไม้เถาในสกุล Tetrastigma (วงศ์ Vitaceae) ไม่มีกิ่งก้าน ใบ รากและส่วนที่สังเคราะห์ด้วยแสงได้ จะมีเฉพาะดอกที่โผล่ออกมาจากรากหรือกิ่งด้านล่างของพืชเจ้าบ้านเท่านั้น  

แหล่งข้อมูลอื่น

 Rafflesiaceae at Angiosperm Phylogeny Web
 Rafflesiaceae at Parasitic Plant Connection website (numerous photos)
 BBC news : Family found for gigantic flowers
# อี ชัง-มิน
อี ชัง-มิน  (เกิด 1 พฤษภาคม ค.ศ. 1986) หรือชื่อในการแสดงว่า ชังมิน (Changmin) เป็นสมาชิกวงทูเอเอ็ม

ผลงาน

Extended plays
 ชื่อ รายละเอียดอัลบั้ม อันดับสูงสุด ยอดขาย KOR  The Bright Sky เผยแพร่: 11 เมษายน 2018
 Label: The Bsky
 รูปแบบ: CD, ดาวน์โหลดดิจิทัล 40 KOR: 931+

ซิงเกิล
ชื่อปีอันดับสูงสุดยอดขายอัลบั้ม KOR 
 
 
 
 
 
 
  นักร้องนำ "Meet, Taste, Right?!" (만나 맛나 맞나?!) 2013 74  Kimpira Project Part 1 ร่วมมือ "Graduation" (졸업)กับโช กว็อน 2009 colspan="2"  rowspan="3"  "Please Don't Go" (가면 안돼)กับ San E & เอาท์ไซเดอร์ 2011 14 KOR: 407,462+Cumulative sales of "Please Don't Go":
 
  "The Very Last First" (마지막 처음)กับเมโลดีเดย์ 2014 47 KOR: 91,426+Cumulative sales of "The Very Last First":
 
  "Easy to Say" (말은 쉽지)2019 นักร้องรับเชิญ "Superman"Mario feat. Changmin 2008 colspan="2"  

ปรากฏในซาวด์แทร็ก
ชื่อปีอันดับสูงสุดอัลบั้ม KOR "Don't Swallow" (삼키지마) 2009  A Dream Comes True OST "Can't I Love You" (사랑하면 안될까)กับจินอุน 20115 Dream High OST "Road of Tears" (눈물길)กับอิม ซีล-อง 201252 Dr. Jin OST "I Only See One Person" (한 사람만 보여요)กับ Dahee จาก Glam 201336 You Are the Best! OST "Moment"7 The Heirs OST "Saying I Love You" (사랑한단 말)กับจินอุน 201437 Hotel King OST "Hope" (바래)— Jang Bo-ri is Here! OST "Mirage" (신기루) 2015— Super Daddy Yeol OST "That Light Trails" (그 빛을 따라서)กับลิซา 2016—Musical Turnadot OST "Only I Can" (오직 나만이)กับลิซา, Lee Jung Hwa, Oh Sang Won— "My Name That Cannot Be Sung" (부를 수 없는 나의 이름)— "Stand By Me" (있어줘) 2018— Just Between Lovers OST"—" ระบุการเผยแพร่ที่ไม่ติดอันดับ

รางวัลที่ได้และเสอนชื่อเข้าชิง
 ปี รางวัล หมวดหมู่ ผลงานเข้าชิง ผล2010 Melon Music Awards Song of the Year I Was Able to Eat Well (กับอี ฮย็อน)   Mnet Asian Music Awards  Best Collaboration   Bugs Music Awards  Best Duet  2014 50th Baeksang Arts Awards Best OST Moment  2nd Asia Rainbow TV Awards Outstanding Theme Song 16th Seoul International Youth Film FestivalBest OST by a Male Artist  Telling You That I Love You (กับช็อง จิน-อุน) 

รายการดนตรี

Music Bank
Year   Date   Song2010September 3"I Was Able To Eat Well" (กับอี ฮย็อน)

ชีวิตส่วนตัว
อีนับถือศาสนาคริสต์นิกายโรมันคาทอลิกอย่างเคร่งครัด